ÚRAD VLÁDY 
SLOVENSKEJ REPUBLIKY
     sekcia vládnej legislatívy
		
								Na rokovanie vlády SR
								dňa 18.augusta 2004									k materiálu č. 17516/2004
 								k bodu č. 57 

S T A N O V I S K O

k návrhu nariadenia vlády Slovenskej republiky o úprave sumy prídavku  
na dieťa
________________________________________________________________

I

	Návrh nariadenia vlády Slovenskej republiky o úprave sumy prídavku na dieťa predkladá na rokovanie vlády SR minister práce, sociálnych vecí a rodiny Slovenskej republiky Ľ.Kaník.
        Účelom predloženého návrhu nariadenia vlády je podľa splnomocnenia obsiahnutého v § 8 ods. 2 zákona č.600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení zvýšiť sumu mesačného prídavku na dieťa o 40 SK s účinnosťou od 1. septembra 2004.    

Predložený návrh bol predmetom pripomienkového konania a na rokovanie vlády SR sa predkladá bez rozporov.

Návrh nariadenia nebude mať negatívny dopad na štátny rozpočet, ani na rozpočty obcí a rozpočty vyšších územných celkov v roku 2004. Navrhované zvýšenie prídavku na dieťa bude riešené z existujúcich finančných prostriedkov v rámci kapitoly Ministerstva práce, sociálnych vecí a rodiny SR, to platí aj na roky 2005-2007. 

Návrh zákona vzhľadom na predmet úpravy nie je potrebné prerokovať v Rade hospodárskej a sociálnej dohody Slovenskej republiky.

                                                   II

Predmetný návrh bol prerokovaný v Legislatívnej rade vlády Slovenskej republiky 10. augusta 2004 a legislatívna rada odporučila návrh nariadenia vlády Slovenskej republiky o úprave sumy prídavku na dieťa predložiť na rokovanie vlády po zapracovaní jej pripomienky.
 
                                                            III		
            
         Sekcia vládnej legislatívy Úradu vlády SR konštatuje, že v predloženom novom znení návrhu nariadenia vlády je zapracovaná pripomienka legislatívnej rady,   a  preto    odporúča   návrh  nariadenia   vlády   v   predloženom       znení 
s ch v á l i ť .

Bratislava 16.augusta 2004
Vypracovala: J. Fischerová	 
		
	Štefan G r m a n
	                                                                            generálny riaditeľ 
                                                                                sekcie vládnej legislatívy